Jerez de la Frontera

Jerez de la Frontera er en kommune med vel 200 000 innbyggere og den største byen i provinsen Cádiz i Andalucía i Spania. Den er blitt den viktigste byen i provinsen når det gjelder kommunikasjon og transport. Navnet Byen er best kjent for sitt navn, som har gitt navn til den populære sterkvinen sherry, som blir produsert i store mengder i dette området av Spania. De la Frontera (ved grensen) refererer til grensen mellom kristne og muslimer i den tiden maurerne holdt til i Spania, byen lå ved grensen mellom disse folkegruppene. Selv om det i Andalucía er to andre byer som heter Jerez, tenker de fleste på Jerez de la Frontera når de hører Jerez omtalt. Jerez lufthavn ligger rundt 10 km nord for sentrum og er tilgjengelig via motorvei. En jernbaneforbindelse er under anlegg. Motorsport Jerez' motorsportbane har hvert år siden 1987 vært arena for en runde i VM i motorsykkel. Banen har også vært brukt til Formel 1-løp, sist i 1997. Referanser Eksterne lenker Offisielt nettsted (en) Jerez de la Frontera – kategori av bilder, video eller lyd på Commons (en) Jerez de la Frontera – galleri av bilder, video eller lyd på Commons Jerez.org